Diari Oficial de la Generalitat Valenciana


Sumari del DOGV 8581, del 01-07-2019 (2019/5518)

Notificació de la sentència dictada en el procediment de divorci contenciós número 541/2017.
--------------------------------------------------------------------------------------------

### Dades del document

Número de DOGV
:   8581

Data del DOGV
:   01-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5518


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 541/2017. [2019/5518]  
En el present procediment de divorci número 541/2017 seguit a instàncies d'Adriana Villafañe Pérez contra Yobany Ossa Ospina, s'ha dictat sentència el tenor literal de la qual és el següent:  
  
«Part demandant: Adriana Villafañe Pérez  
Advocada: Amparo Yolanda Minguet Pérez  
Procuradora: Nuria Juan Muñoz  
Parte demandada: Yobany Ossa Ospina  
Sentència número 604/2018  
València, 7 de desembre de 2018  
Mercedes Miñana Arnao, magistrada jutgessa de Primera Instància número 26 de València, he vist les presents actuacions de divorci, tramitades davant d'aquest jutjat a instàncies d'Adriana Villafañe Pérez, representada per la procuradora Nuria Juan Muñoz i assistida per la lletrada A. Yolanda Minguet Pérez, contra Yobany Ossa Ospina, declarat en rebel·lia.  
Antecedents de fet  
Primer. Que el procurador de la demandant i amb base en els fets que exposava en la demanda i pels fonaments jurídics que indicava, sol·licitava que es dictara sentència estimatòria i s'acordara el divorci dels cònjuges amb condemna en costes de la part demandada en cas que s'oposara.  
Segon. Que admesa a tràmit la demanda es va procedir a la citació del demandat que no va contestar la demanda en el termini legal, per la qual cosa va ser declarat en rebel·lia. Es va donar trasllat a les parts perquè es pronunciaren sobre la necessitat de celebració de vista, que no ha sigut sol·licitada, i van quedar les actuacions vistes per a sentència.  
Tercer. S'han respectat les normes del procediment.  
Fonaments de dret  
Primer. La demandant, a través de la representació indicada, sol·licita en el seu escrit de demanda que s'acorde el divorci del seu espòs per la concurrència del requisit de l'article 86 del Codi Civil, amb tots els efectes inherents a aquesta. A través de la prova documental aportada ha quedat prou acreditada la concurrència dels requisits legals perquè siga procedent el divorci d'acord amb el que es disposa en l'article 86 del Codi Civil, en relació amb l'article 81 del mateix text legal, en constar en actuacions que el matrimoni es va celebrar el 12 d'agost de 2009, a Ginebra (Suïssa), si bé els cònjuges van traslladar posteriorment la seua residència a València per la qual cosa serà procedent acordar en aquest sentit de conformitat amb el sol·licitat en la demanda, i declarar el divorci dels indicats cònjuges, amb les mesures inherents a aquest, conforme al que es disposa en els articles 90 i següents del Codi Civil, per no constar fills menors del matrimoni.  
  
Segon. L'estimació de la demanda ha de ser parcial, perquè la demandant sol·licita un pronunciament exprés sobre el que va ser el domicili familiar, perquè se li atribuïsca l'ús d'aquest, cosa a la qual no pertoca accedir, vist el que disposa l'article 96.3 del Codi Civil, en tractar-se d'un matrimoni sense fills, no aportar-se prova sobre el contracte d'arrendament al qual es fa referència en la demanda (carrer Pintor Maella de València), a més de constar altres persones empadronades en aquest domicili, l'adreça del qual no coincideix amb la que es recull pel notari en el poder que es va acompanyar amb la demanda subscrit en 2017. Tot això sense perjudici del que puguen acordar els cònjuges i del que conste en el contracte d'arrendament.  
Tercer. Atesa la naturalesa d'aquest tipus de procediments i com que no s'ha mostrat oposició, no és procedent la imposició de costes.  
  
Vistos els articles citats i altres de general i pertinent aplicació,  
  
Dispositiva  
Estime parcialment la demanda interposada per Adriana Villafañe Pérez contra Yobany Ossa Ospina, i declare el divorci i la dissolució del matrimoni format per tots dos, amb tots els efectes legals inherents a aquest.  
No és procedent fer exprés pronunciament sobre la imposició de costes.  
Notifiqueu la present resolució a les parts, i feu-los saber que contra aquesta resolució es pot interposar recurs d'apel·lació que haurà de presentar-se per escrit davant aquest jutjat, en el termini de 20 dies, al qual caldrà acompanyar resguard que acredite haver efectuat el depòsit de 50 ?, en el compte de depòsits i consignacions d'aquest jutjat, obert en el Banco de Santander, llevat que el recurrent tinga concedit el benefici de justícia gratuïta.  
Aquesta és la meua sentència, que pronuncie, mane i signe.»  
I atés que aquest demandat, Yobany Ossa Ospina, es troba en parador ignorat, s'expedeix el present edicte a fi que li servisca de notificació de forma deguda.  
  
València, 10 de desembre de 2018.- La lletrada de l'Administració de justícia: Alicia Ordeig Rabadán.